Virtain kaupunki

Liikuntatoimi 20.1.2020

OHJE LIIKUNTATOIMEN HARJOITUSPÄIVÄKIRJAN TÄYTTÖÖN

1. Kohdeavustusten ohjaaja-avustuksen liitteeksi hyväksytään **vain** Virtain kaupungin harjoituspäiväkirja, ellei muuta ole sovittu. Päiväkirjoja voi tulostaa täältä: <https://www.virrat.fi/client/virrat/userfiles/harjoituspaivakirja.pdf>
2. Lomakkeeseen täytetään pyydetyt asiat.
* Ajanjakso, jota päiväkirja koskee.
* Seura ja tarvittaessa joukkue (esim. Virtain Tikanheittäjät, Darts-tiimi)
* Taso (esim. harrasteryhmä/3. div./kansallinen)
* Valmentaja/ohjaaja (pääasiallinen ohjaaja tai vastuuvalmentaja + mahdolliset apuvalmentajat)
* Kuukausi (muista tarkistaa rivi!)
* Päivä
* Harjoituksen todellinen tuntimäärä 15 min tarkkuudella (esim. 45 min = 0,75 tai 75 min = 1,25). Harjoituksen kesto on se aika, jolloin valmentaja/ohjaaja valmennusta/ohjausta antaa. Tähän ei lasketa omatoimisia alku- ja loppuverryttelyjä tai varusteiden vaihtoa.
* Osallistujat (kaikista harjoituskerralla käyneistä etunimi + sukunimi)
* Rasti ruutuun kun paikalla, ei muita merkintöjä eli viivoja tms.
* Osallistujat yht./kerta lasketaan alas. Mikäli päiväkirjaa on täytetty useammalle sivulle, merkitään osallistujamäärä ensimmäiselle lehdelle.
* **Kerrotut tunnit jätetään tyhjäksi!** Tämä kohta on liikuntatoimea varten.
* Lomakkeen alalaatikon voi jättää tyhjäksi ellei tietoja haluta omiin arkistoihin.
* Valmentaja/ohjaaja allekirjoituksellaan todentaa, että päiväkirja on oikein. Allekirjoittaja ei voi olla seuran puheenjohtaja tai sihteeri, joka ei ole paikalla harjoituksissa.
1. Mikäli osallistujia on enemmän kuin 20, otetaan toinen lomake, johon jatketaan täyttöä. Samoin jos harjoituksia on yli 19 kertaa, otetaan uusi lomake. Ruudukon ulkopuolelle täytettyjä henkilöitä tai harjoituskertoja ei lasketa.
2. Kaikki säännölliseen ohjaus- ja valmennustoimintaan liittyvät tapahtumat kuuluvat ohjaaja-avustuksen piiriin, joka vaatii harjoituspäiväkirjan täyttöä. Valmennus- tai ohjaustoimintaan liittyvillä laskuilla avustusta ei voi hakea.
3. Ohjaaja-avustuksia haettaessa mukaan ei tarvita muita liitteitä kuin harjoituspäiväkirjat, josta tulee löytyä pyydetyt merkinnät (omat yhteenvetolomakkeet ym. ovat avustuskäsittelyn kannalta tarpeettomia).

Oikein ja selkeästi täytetty lomake nopeuttaa avustuskäsittelyä merkittävästi. Epäselvissä asioissa, olethan yhteydessä liikuntatoimeen.